Սարը Գամըշ

Սարը Գամըշ, գյուղ Արևմտյան Հայաստանում, Խարբերդի վիլայեթում։ 20-րդ դարասկզբին ուներ մոտ 700 հայ բնակիչ(100 տուն)։ Զբաղվում էին հացահատիկի մշակությամբ, այգեգործությամբ, անասնապահությամբ, արհեստներով, առևտրով։ Գյուղում կար եկեղեցի (Սուրբ Աստվածածին)՝ կից վարժարանով։ Բնակիչները բռնությամբ տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։

Արևմտյան Հայաստանի գյուղեր
Խարբերդի նահանգի հայաբնակ բնակավայրեր